Meediaekspert Liisa Past (siinkohale tervitused Avatud Eesti Fondi endisele meediajuhile:-) on jaganud nii oma teadmisi kui ka telefoniraamatut Caroline Illenzeeri Fondile, mis toetab teenistuses hukkunud kaitseväelaste laste haridust ja huvitegevust. Sel nädalal Eestit väisav kodanikuühiskonna uurija, Johns Hopkinsi Ülikooli professor Lester Salamon on aga vabatahtlikuna  ühe suure toetusi jagava fondi nõukogu esimees. Kui kohalik infoväli tundub ahtake, siis vabatahtlike toimetajate ning kirjutajatega võib teha ka ajakirjandust, näitab Erkki Peetsalu kylauudis.ee algatus. Need on ainult mõned erinevad head näited.